ซีไอเอ็มบีรับฝากเงิน7เดือน ดอกเบี้ย2%ต่อปี
ธนาคาร ซีไอเอ็มบี ไทย ออกโปรแกรมเงินฝากพิเศษ ฝากประจำ 7 เดือน ดอกเบี้ยสูง 2% ต่อปี เปิดรับฝากวันที่ 15 - 30 มิ.ย. 2562
14 มิ.ย. 2562

ธนาคาร ซีไอเอ็มบี ไทย ออกโปรแกรมเงินฝากพิเศษ ฝากประจำ 7 เดือน ดอกเบี้ยสูง 2% ต่อปี เปิดรับฝากวันที่ 15 - 30 มิ.ย. 2562
ธนาคาร ซีไอเอ็มบี ไทย ได้ออกโปรแกรมเงินฝากประจำพิเศษ 7 เดือน ดอกเบี้ย 1.95% ต่อปี และพิเศษสำหรับลูกค้า CIMB Preferred และ CIMB Private Banking ดอกเบี้ย 2% ต่อปี นับเป็นทางเลือกที่น่าสนใจมากสำหรับลูกค้าฝากเงินไว้กับโปรแกรมอื่นและใกล้ครบกำหนด หรือลูกค้าที่ต้องการพักเงินในระยะสั้นถึงระยะกลางเพื่อรอติดตามสภาวะตลาด โดยได้รับอัตราดอกเบี้ยที่สูงคุ้มค่า
ทั้งนี้ ธนาคารเปิดรับฝากสำหรับบุคคลธรรมดา ฝากขั้นต่ำตั้งแต่ 50,000 บาท ต่อรายการฝาก รับดอกเบี้ยเมื่อครบกำหนดระยะเวลาฝาก หรือ เลือกรับดอกเบี้ยรายเดือน เปิดรับฝากตั้งแต่วันที่ 15 - 30 มิ.ย. 2562